text: Pillefyr satte ild til garage
  07 december 2013 kl. 07.43
  En garage udbrændte fredag aften i en villa i Vonsild ved Kolding. Et pillefyr startede branden, oplyser Sydøstjyllands Politi til netavisen dagens.dk.
  Et pillefyr var fredag aften årsagen til en brand i en garage i en villa på Mølleparken 3 i Vonsild ved Kolding.
  Branden brød ud ved 19-tiden og da Kolding Brandvæsen ankom, var der allerede godt gang i flammerne.
  Det tog godt en time inden branden var helt slukket.
  Inde i garagen stod også en bil, som blev flammernes bytte. En hund blev reddet ud af huset.
  Branden nåede ikke, at få fat i stuehuset, skriver dagens.dk.
  